# נהלי מסלול הטבה מס' 34- תכנית לעידוד סיירות תכנות (פיילוט)

1. **כללי**
	1. נהלים אלו הם חלק בלתי נפרד ממסלול הטבה מס' 34 – תכנית לעידוד סיירות תכנות (פיילוט) (להלן: "**מסלול ההטבה**"). אם קיימת סתירה בין הוראות מסלול ההטבה לבין נהלים אלו, תגברנה הוראות מסלול ההטבה.
	2. המונחים במסמך זה הם כהגדרתם בהוראות מסלול ההטבה, אלא אם כן צוין במפורש אחרת.
2. **תהליך בחירת סיירת תכנות**

## מסגרת הכשרה חוץ אקדמית המעוניינת להגיש הצעה במסגרת ההליך התחרותי שפורסם מכוח מסלול ההטבה, תמלא טופס הצעת מועמדות לשמש כסיירת תכנות (נספח מס' 1 לנוהל זה) ותצרף להצעתה את המסמכים המפורטים בסעיף 4.3 למסלול ההטבה:

* + 1. תעודת התאגדות של המציע.
		2. טופס הצעת מועמדות לשמש כסיירת תכנות הכולל, בין היתר, פירוט אודות התכנית העסקית והשיווקית של המציע, ניסיון המציע, תכני ההכשרה ושיתופי פעולה עם חברות מתעשיית ההיי-טק (**נספח מס' 1 לנוהל זה**).
		3. תצהיר מורשה חתימה של המציע ושל בעלי מניותיו או השותפים בו אם הינו חברה או שותפות בהתאמה, כי אף אחד מהם אינו בעל חשבון מוגבל ואינו נמצא בתהליך כינוס נכסים, הקפאת הליכים, פירוק וכדומה (**נספח מס' 2 לנוהל זה**).
		4. תצהיר לפיו המציע ובעלי השליטה בו עומדים בדרישות תקנות לעידוד מחקר ופיתוח בתעשייה (התניית אישורים – שכר מינימום) התשע"א – 2011 (**נספח מס' 3 לנוהל** **זה**).
		5. תצהיר מטעם המציע בדבר העדר מימון כפול (**נספח מס' 4 לנוהל** **זה**).
		6. התחייבות מורשה חתימה של המציע מאומתת ע"י עו"ד למלא אחרי דרישות הוראות מסלול ההטבה (**נספח מס' 5 לנוהל** **זה**).
		7. תצהיר בדבר מספר הבוגרים ושיעור ההשמה שלהם בשנתיים החולפות, בקורסים המתאימים להגדרת "סיירת תכנות" במקצועות המבוקשים (**נספח מס' 6 לנוהל זה**).

## על מסגרת ההכשרה החוץ אקדמית להציע הכשרה באחד או יותר מהמקצועות שזוהו כמקצועות מבוקשים, כמפורט בנספח 11 לנוהל זה.

## סיירת תכנות תיבחר בהליך תחרותי בהתאם להוראות מסלול ההטבה לתקופה של שלוש שנים (להלן: "תקופת ההפעלה").

## הוועדה תקצה לסיירת התכנות, במסגרת האישור לזכייה בהליך התחרותי, מכסת השמה של זכאים להכשרה לאורך תקופת ההפעלה כאמור בסעיף 7.1 להוראות מסלול ההטבה, וזאת על בסיס השיקולים הבאים:

* + 1. שקלול איכות ההצעה בהתאם לאמות המידה המפורטות בסעיף 4.4 להוראות מסלול ההטבה.
		2. יעד ההשמה המבוקש על ידי המציע.
		3. סך התקציב השנתי המוקצב ליישום מסלול ההטבה.
	1. יודגש כי מכסת ההשמה לא תפחת מ-30 זכאים להכשרה בשנה, לכל סיירת תכנות.
	2. החלטת הוועדה תובא לידיעת סיירת התכנות שנבחרה, בכתב, ותכלול פירוט של תקופת ההפעלה, אישור בדבר היותה מסגרת פעילה או חדשה, גובה מכסת ההשמה, גובה המענק הכולל המקסימלי (מענק הכשרה+ מענק השמה), נקודת הייחוס למספר בוגרים, נקודת הייחוס לשיעור ההשמה, תנאים מיוחדים ואבני הדרך, אם נקבעו כאלה. כמו כן, תישלח הודעה למציעות שלא זכו.

## השלמת הליך האישור לסיירת התכנות

## הפעלת סיירת תכנות מאושרת תהיה בהתאם להוראות מסלול ההטבה, נהלים אלו, כתב ההתחייבות והחלטות הוועדה, החל מהמועד שייקבע בכתב האישור ועד לתום 15 חודשים ממועד סיום הקורס האחרון בשנה השלישית להפעלה.

## בחרה הוועדה בסיירת תכנות, תחתום סיירת התכנות על כתב התחייבות לרשות החדשנות כאמור בסעיף 4.1.3 למסלול ההטבה, ותגיש למחלקת התקשרויות ברשות החדשנות (להלן: "מחלקת התקשרויות") את הטפסים הדרושים לאישור הפעלתה, כמפורט להלן:

* + 1. כתב התחייבות והודעה על הפעלה של סיירת תכנות לפי מסלול הטבה מס' 34 (**נספח מס' 7 לנוהל** **זה**).
		2. טופס פתיחת/עדכון פרטי מוטב בצירוף המסמכים המפורטים בטופס. בטופס מפורטים פרטי העברת הכספים.
		3. אישור פקיד שומה על ניהול ספרים כנדרש בחוק, קרי "אישור על ניכוי פנקסי חשבונות ורשומות לפי חוק עסקאות גופים ציבוריים (אכיפת ניהול חשבונות ותשלום חובות מס) התשל"ו- 1976".
		4. אישור פקיד שומה על פטור ניכוי מס הכנסה במקור.

## כחלק מהליך האישור, על סיירת התכנות להפקיד ערבות בנקאית אוטונומית או ערבות מחברת ביטוח ישראלית בסך 50,000 ₪, שתעמוד בתוקף עד 15 חודשים מסיום מחזור ההכשרה החוץ-אקדמית האחרון של סיירת התכנות במהלך תקופת ההפעלה כפי שפורט בתכנית העסקית שלה.

1. **פעילות סיירת התכנות במהלך תקופת ההפעלה**

## על סיירת התכנות להתחיל בקיום חובותיה תוך 6 חודשים ממועד קבלת תשובת הוועדה בדבר זכייתה.

## סיירת תכנות שלא תחל בקיום חובותיה בתוך 6 חודשים ממועד החלטת תשובת הוועדה בדבר זכייתה, תקבל מכתב התראה על אי קיום חובותיה. אם תוך 45 יום ממכתב ההתראה, סיירת התכנות לא תיקנה את המעוות כמפורט במכתב, רשאית הוועדה לבטל את הבחירה בה או לבחור במציע שדורג אחריה ולא זכה בהליך התחרותי, לפי סדר הדירוג בהליך התחרותי.

## סיירת התכנות תאתר ותמיין מועמדים העונים להגדרת זכאי להכשרה, אשר חלקם הינם בעלי תואר אקדמי במדעים מדויקים, במדעי החיים או במדעי הטבע, בהתאם לאחת משתי החלופות הקבועות בסעיף 6.5 למסלול ההטבה (כפי שנבחרה ע"י סיירת התכנות במועד הגשת ההצעה). יובהר כי התארים האקדמיים במדעים מדויקים, במדעי החיים או במדעי הטבע כוללים, בין היתר, את המקצועות: מתמטיקה, סטטיסטיקה, פיסיקה, כימיה, ביולוגיה, ביוטכנולוגיה, הנדסה אזרחית, הנדסת מכונות, הנדסת חומרים, הנדסת תעשיה וניהול, אווירונאוטיקה, או אסטרונומיה. בנוסף, ולמען הסר ספק, התארים במקצועות הנדסת חשמל ואלקטרוניקה, הנדסת תוכנה, הנדסת מערכות מידע, הנדסת מחשבים או מדעי המחשב יוכלו להיכלל במסגרת התארים האקדמיים במדעים מדויקים, במדעי החיים או במדעי הטבע.

## סיירת התכנות, תנהל מערכת חשבונות נפרדת במסגרת הנהלת החשבונות, בה יירשמו כל תשלומי המימון שהתקבלו מרשות החדשנות. במסגרת מערכת החשבונות הנפרדת, תנהל סיירת החדשנות, כרטיסים נפרדים בגין כל קורס. הרישומים יבוצעו על בסיס מזומן, ובאופן שיאפשר זיהוי ובדיקת כל סכום שהתקבל. לאחר החתימה על כתב ההתחייבות ועם הוצאת כתב אישור על ידי רשות החדשנות ובתחילת כל שנת אישור, יועבר לסיירת התכנות מימון מותנה בהתאם למכסת ההשמה השנתית שאושרה ובהתאם לתקרה הקבועה בהוראות המסלול.

## המימון המותנה יהפוך למענק הכשרה כאשר סיירת התכנות תוכיח כי:

4.5.1 עמדה בדרישת מסלול ההטבה ביחס למספר הבוגרים שקבעה לה ועדת המחקר (נקודת הייחוס + מכסת ההשמה).

4.5.2 עמדה בדרישת מסלול ההטבה ביחס לאחוז ההשמה שנקבע לה בוועדה על כלל כמות הבוגרים שלה.

4.5.3 עמדה בדרישת מסלול ההטבה ביחס לתוספת של לפחות 50% מושמים ממכסת ההשמה, אשר ייבחרו ע"י סיירת התכנות מקרב כלל הבוגרים (בהתאם לחלופה מספר 1 בסעיף 6.5 למסלול ההטבה – החלת תנאי הרקע האקדמי על כלל סיירת התכנות) **או** ייבחרו מקרב מכסת השמה מאותרת מראש (בהתאם לחלופה מספר 2, בסעיף 6.5 למסלול ההטבה – החלת תנאי הרקע האקדמי על קבוצה נבחרת מראש). למען הסר ספק, בחירת החלופה מתבצעת על ידי מסגרת ההכשרה המגישה בעת הגשת הצעתה לשמש כסיירת תכנות.

## בנוסף, סיירת התכנות תהא זכאית לקבל מענק השמה בהתאם לאמור בסעיף 7 למסלול ההטבה.

## דיווחים

## סיירת התכנות תגיש בכל שלושה חודשים החל ממועד תחילת תקופת ההפעלה דו"ח רבעוני אשר ימולא על גבי טופס ייעודי של רשות החדשנות (גיליון דו"ח בוגרים בנספח מס' 8 לנוהל זה). על סיירת התכנות להגיש את הדו"ח הרבעוני למחלקת תשלומים ברשות החדשנות, הן כקובץ PDF חתום והן כקובץ אקסל, לכתובת הדוא"ל: tashlumim@innovationisrael.org.il.

היה וסיירת תכנות בחרה להכשיר זכאים להכשרה בהתאם לסעיף 6.5 (2) למסלול ההטבה, עליה לדווח על הזכאים להכשרה עליהם היא מתכוונת לדווח לצורך קבלת מענק השמה, בדוח הרבעוני הסמוך ביותר למועד תחילת ההכשרה של אותם זכאים להכשרה.

## בנוסף, סיירת התכנות תגיש פעמיים בשנה מסמך הכולל נתונים אודות מושמים בתאגידים קולטים במועדים אלה: מועד ראשון, כאשר תעמוד ב-50% ממכסת ההשמה שנקבעה לה; מועד שני, כאשר תעמוד ב-100% ממכסת ההשמה שנקבעה לה או בתום 15 חודשים מסוף מחזור ההכשרה האחרון של שנת ההפעלה המדווחת, המוקדם מבין שני המועדים (גיליון דו"ח השמה בנספח מס' 8 לנוהל זה). על סיירת התכנות להגיש את דו"ח ההשמה למחלקת תשלומים ברשות החדשנות, הן כקובץ PDF חתום והן כקובץ אקסל, לכתובת הדוא"ל: tashlumim@innovationisrael.org.il.

## יודגש כי במהלך בדיקת הדו"חות על ידי רשות החדשנות, סיירת התכנות תמציא כל מסמך לצורך ביצוע הבדיקה, בהתאם לדרישת רשות החדשנות, ובכלל זאת (אך לא רק):

* + 1. מצבת אנשי סגל כולל קורות חיים.
		2. רשימת קורסים שהתקיימו בשנת ההפעלה הכוללת מועדי התחלה, מועדי סיום, שמות המרצים, כמות תלמידים, נושא הקורס.
		3. סילבוס הקורס שהתקיים בפועל.
		4. תעודת סיום תואר אקדמי במדעים מדויקים/ מדעי החיים/ מדעי הטבע (כולל במקצועות ההייטק) של הבוגרים הרלוונטיים. (בהתאם לחלופה שנבחרה בסעיף 6.5 למסלול ההטבה).
		5. אישור העסקה בתאגיד הקולט המעיד על תשעה חודשי העסקה לפחות במהלך 15 החודשים שחלפו מתום ההכשרה החוץ-אקדמית, הכולל: תאריך תחילת העסקה, תאריך סיום העסקה והגדרת תפקיד העובד. לחלופין, ניתן להגיש תשעה תלושי שכר המעידים על תשעה חודשי העסקה לפחות במהלך 15 החודשים שחלפו מתום ההכשרה החוץ-אקדמית
		6. שני תלושי משכורת של כל מושם בתקופה שבין סיום הקורס אליו השתייך ועד 15 חודשים שלאחר מכן.
		7. צילום תעודות הזהות של הבוגרים.
		8. תעודות סיום הקורס של כלל הבוגרים.
		9. עבור כל בוגר בעל הטבה נוספת יש לשמור את המסמכים הבאים:
			1. **בוגר חרדי-** **(1)** אישור שמקום הלימוד של ילדי הבוגר עד גיל 18 הם מוסדות לימוד חרדיים, מוכרים שאינם רשמיים או מסוג "פטור", שרישיונותיהם מאושרים על ידי משרד החינוך או/ ו **(2)** אישור שהבוגר למד בישיבה קטנה או/ו **(3)** אישור שהבוגר היה זכאי בחמש השנים האחרונות , למשך שנה מלאה אחת לפחות, ל"מלגת לימודים ועידוד השתלבות אברכי כוללים בתעסוקה" (אשר בעבר נקראה הבטחת הכנסה לאברכים), מכוח מבחני תמיכה שמפרסם משרד החינוך או/ו **(4)** אישור שהבוגר אשר קיבל פטור משירות צבאי בהתאם לחוק שירות ביטחון ]נוסח משולב], התשמ"ו - 1986 בשל השתייכותו לאוכלוסייה החרדית או/ו **(5)** אישור שהבוגרת למדה בסמינר חרדי או/ו (5) אישור שבעלה של הבוגרת למד בישיבה קטנה.
			2. **בוגר המשתייך לאוכלוסיית המיעוטים**- הצהרה חתומה בדבר השתייכות לאוכלוסיית המיעוטים בישראל (**נספח מס' 9 לנוהל זה**).
			3. **בוגר יוצא אתיופיה**- צילום תעודת זהות המעיד כי הבוגר או אחד מהוריו נולד באתיופיה. על הצילום לכלול את ספח תעודת הזהות.
			4. **בוגר בעל מוגבלות- (1)** הצהרה המכירה בבוגר כבעל נכות של 40% לפחות על ידי גורם מוסמך לפי כן דין (המוסד לביטוח לאומי, משרד הביטחון, רשות המיסים או משרד הבריאות או **(2)** הצהרה כי הבוגר הוכר כבעל נכות של 20% לפחות ע"י גורם המוסמך לפי כל דין (כאמור לעיל) ובנוסף הוא הוכר כזכאי לשיקום תעסוקתי מחמת מוגבלות בהתאם לחוק הביטוח הלאומי [נוסח משולב], התשנ"ה-1995 ,הוא משוקם או זכאי לשיקום תעסוקתי לפי חוק הנכים (תגמולים ושיקום), התשי"ט-1959 [נוסח משולב], או משתתף או השתתף בתכנית תעסוקה לאנשים עם מוגבלות מטעם משרד העבודה, הרווחה והשירותים החברתיים.
		10. כל מסמך אחר אשר יידרש על ידי רשות החדשנות.

## בקשות לשינויים בתכנית המאושרת

## סיירת התכנות רשאית להגיש לאישור הוועדה בקשות לעריכת שינויים בתכנית המאושרת, פעם אחת בכל שנת הפעלה, ביחס לכל אחד מהנושאים הבאים:

* + 1. הצעת הכשרה חוץ-אקדמית במקצוע מבוקש חדש, בהתאם לסעיף 6.10 במסלול ההטבה.
		2. הגדלת מכסת השמה בהתאם לסעיף 7.8 במסלול ההטבה.
	1. סיירת התכנות נדרשת להגיש בקשה לשינוי תכנים בהכשרה חוץ-אקדמית שאושרה (מעל 25% משעות ההכשרה החוץ-אקדמית), בהתאם לסעיף 6.11 במסלול ההטבה.
	2. התנאים לאישור או פסילה, באופן מלא או חלקי, של בקשות לשינויים הנזכרות בסעיפים 6.1 ו-6.2 לעיל, יהיו שינויים שחלו בתעשיית ההייטק ממועד כתב האישור, שינויים שחלו אצל סיירת התכנות, שיעור העמידה ביעדי מכסת ההשמה ויתרת התקציב של מסלול ההטבה.
	3. סיירת תכנות שזכתה בהליך תחרותי תימנע ככל הניתן מלבצע שינויים בהצעה שהגישה בהליך התחרותי (למעט ביחס לשינויים המפורטים בסעיפים 6.1 ו-6.2 לעיל) (להלן: "**ההצעה המקורית**"). עם זאת, הוועדה תהא רשאית לאשר שינויים מבוקשים, בהסתמך על התנאים והשיקולים הבאים:
		1. השינוי המבוקש אינו גורע מעמידתה של סיירת התכנות בתנאי הסף המפורטים בסעיף 4.2 למסלול ההטבה.
		2. השינוי המבוקש אינו משפיע על הניקוד שניתן לסיירת התכנות במסגרת ההליך התחרותי באופן שהיה מונע ממנה זכייה בהליך התחרותי.
		3. ככל שהשינוי המבוקש מהותי וגדול ביחס להצעה המקורית כך הנטייה לאשרו תהא קטנה יותר.
		4. ככל שהשינוי המבוקש סמוך למועד פרסום הזכייה בהליך התחרותי, כך הנטייה לאשרו תהא קטנה יותר.
		5. ככל שהשינוי המבוקש תלוי בזוכה והיה ידוע לסיירת התכנות טרם הגשת ההצעה המקורית ולפני המועד האחרון להגשת הצעות, כך הנטייה לאשרו תהא קטנה יותר.
		6. מכיוון שמדובר בתקופת הפעלה של שלוש שנים יש להכיר בקושי לצפות מראש את מלוא הנסיבות הכרוכות בהפעלת סיירת התכנות ויש להכיר בצורך בביצוע התאמות לצרכים המשתנים בתעשיית הייטק.
	4. יש להגיש בקשות לשינויים על גביי טופס ייעודי (נספח מס' 10 לנוהל זה) ולשלוח אותן לכתובת הדוא"ל bootcamps@innovationisrael.org.il.

## ביקורת

סיירת התכנות מתחייבת בכל עת לאפשר לרשות החדשנות, או למי מטעמה (לרבות גורמים חיצוניים), לבקר את פעולותיה, במועדים ובתנאים שיקבעו על ידם ולפעול על פי הנחיות רשות החדשנות כפי שייקבעו מעת לעת. מחלקת הביקורת תבצע בדיקות ביניים מדגמיות בגין הדיווחים השוטפים. הבדיקה המדגמית תערך במשרדי רשות החדשנות, במשרדי רו"ח מטעמה או באתר של סיירת התכנות.

## נספחים לנוהל

נספח 1: טופס הצעת מועמדות לשמש כ"סיירת תכנות".

נספח 2: תצהיר בדבר היעדר חשבון מוגבל, הליכי כינוס, פירוק או הליכים דומים.

נספח 3: תצהיר בדבר עמידה בדרישות התקנות לעידוד מחקר ופיתוח בתעשייה (התניית אישורים – שכר מינימום) התשע"א –2011.

נספח 4: תצהיר מטעם המציע בדבר העדר מימון כפול.

נספח 5: התחייבות מסגרת ההכשרה החוץ אקדמית למלא אחר הוראות מסלול ההטבה.

נספח 6: תצהיר בדבר מספר הבוגרים ושיעור ההשמה שלהם בשנתיים החולפות בקורסים המתאימים להגדרת "סיירת תכנות" במקצועות המבוקשים.

נספח 7: כתב התחייבות והודעה על הפעלה של סיירת תכנות לפי מסלול ההטבה.

נספח 8: דו"ח הכשרה והשמה.

נספח 9: הצהרה בדבר השתייכות לאוכלוסיית המיעוטים בישראל.

נספח 10: בקשה לשינויים בתנאים שאושרו לסיירת התכנות.

נספח 11: רשימת מקצועות מבוקשים מאושרת.

נספח 12: כתב ערבות – ערבות ביצוע.